ΣΩΜΑ ΟΡΚΩΤΩΝ

ΕΛΕΓΚΤΩΝ ΛΟΓΙΣΤΩΝ
Α.Π. 684






  Αθήνα 17 Φεβρουαρίου  2011
Προς

τις Εταιρείες Ορκωτών Ελεγκτών 
[με την παράκληση να ενημερώσετε σχετικά

τους Ορκωτούς Ελεγκτές Λογιστές σας]
Θέματα: α) Καθορισμός του κατώτατου χρόνου ελέγχου απογραφών των Δήμων.


β)  Υπόδειγμα  ΕΚΘΕΣΕΩΣ ΑΝΕΞΑΡΤΗ
ΤΟΥ ΕΛΕΓΚΤΗ ΤΩΝ ΔΗΜΩΝ .


γ) Υπόδειγμα ΕΚΘΕΣΗΣ ΑΞΙΟΛΟΓΗΣΗΣ ΤΗΣ ΚΑΤΑΛΛΗΛΟΤΗΤΑΣ ΤΩΝ ΜΕΤΡΩΝ ΠΟΥ ΕΧΕΙ ΛΑΒΕΙ Η  ΧΧΧ  ΤΗΝ 31η ΔΕΚΕΜΒΡΙΟΥ 200X ΣΤΑ ΠΛΑΙΣΙΑ ΤΩΝ ΠΑΡΑΓΡΑΦΩΝ 8 ΚΑΙ 9 (ΑΡΘΡΟ 12) Ν.3606/2007 ΚΑΙ ΤΩΝ ΥΠ’ ΑΡΙΘΜ. 2/452/1.11.2007 (ΑΡΘΡΑ 16-19) ΚΑΙ 1/474/13.6.2008 (ΑΡΘΡΟ 2) ΑΠΟΦΑΣΕΩΝ ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ.

Σας γνωστοποιούμε προς ενημέρωσή σας, ότι το Εποπτικό Συμβούλιο κατά την υπ΄αριθμ. ΣΤ΄47/4&5δ/16.2.2011 συνεδρίασή του αποφάσισε ομόφωνα τα κατωτέρω :
►   Καθόρισε τις ελάχιστες ώρες που απαιτούνται για τον έλεγχο της απογραφής έναρξης των Καλλικράτειων Δήμων, για τις οποίες μπορείτε να ενημερωθείτε με σχετικό αίτημά σας προς το Σ.Ο.Ε.Λ. 
Ενέκρινε τα επισυναπτόμενα στην παρούσα : 

►   Υπόδειγμα ΄Εκθεσης Ανεξάρτητου Ελεγκτή για την πιστοποίηση απογραφών των  Δήμων και 
►   Υπόδειγμα ΄Εκθεσης Αξιολόγησης της καταλληλότητας των μέτρων που έχει λάβει η ΧΧΧ την 31η Δεκεμβρίου 200Χ στα πλαίσια των παραγράφων 8 και 9 (άρθρο 12) του νόμου 3606/2007 και των υπ΄αριθμ. 2/452/1.11.2007 (άρθρα 16-19) και 1/474/13.6.2008 (άρθρο 2) αποφάσεων της Επιτροπής Κεφαλαιαγοράς. 
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Συνημμ: 2

Κοινοποίηση : 
√   Επιστημονικό Συμβούλιο 

Εσωτερική Διανομή:

√   Υπηρεσία Μητρώου Σ.Ο.Ε.Λ.
ΕΚΘΕΣΗ ΑΝΕΞΑΡΤΗΤΟΥ ΕΛΕΓΚΤΗ

Προς το Δημοτικό Συμβούλιο του Δήμου ΑΒΓ

Ελέγξαμε τη συνημμένη κατάσταση απογραφής έναρξης του Δήμου ΑΒΓ, της 31ης Δεκεμβρίου 2010, και περίληψη των σημαντικών λογιστικών πολιτικών καθώς και λοιπές επεξηγηματικές πληροφορίες (εάν παρατίθενται)
Ευθύνη της διοίκησης για την κατάσταση απογραφής έναρξης

Η διοίκηση είναι υπεύθυνη για την κατάρτιση και εύλογη παρουσίαση αυτής της κατάστασης απογραφής έναρξης, σύμφωνα με τις απαιτήσεις του πλαισίου χρηματοοικονομικής αναφοράς του Π.Δ. 315/1999, σχετικά με την κατάρτιση αυτής της κατάστασης απογραφής έναρξης και για εκείνες τις εσωτερικές δικλίδες που η διοίκηση καθορίζει ως απαραίτητες ώστε να καθίσταται δυνατή η κατάρτιση της κατάστασης αυτής, απαλλαγμένης από ουσιώδες σφάλμα, οφειλόμενο είτε σε απάτη είτε σε λάθος. 

Ευθύνη του ελεγκτή

Η δική μας ευθύνη είναι να εκφράσουμε γνώμη επί αυτής της κατάστασης απογραφής έναρξης, με βάση τον έλεγχό μας. Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με κανόνες δεοντολογίας, καθώς και να σχεδιάζουμε και να διενεργούμε τον έλεγχο με σκοπό την απόκτηση εύλογης διασφάλισης για το εάν η κατάσταση απογραφής έναρξης είναι απαλλαγμένη από ουσιώδες σφάλμα. 

Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων σχετικά με τα ποσά και τις γνωστοποιήσεις στην κατάσταση απογραφής έναρξης. Οι επιλεγόμενες διαδικασίες βασίζονται στην κρίση του ελεγκτή, περιλαμβανομένης της εκτίμησης των κινδύνων ουσιώδους σφάλματος της κατάστασης απογραφής έναρξης, οφειλόμενου είτε σε απάτη είτε σε λάθος. Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλίδες που σχετίζονται με την κατάρτιση και εύλογη παρουσίαση της κατάστασης απογραφής έναρξης του Δήμου, με σκοπό το σχεδιασμό ελεγκτικών διαδικασιών κατάλληλων για τις περιστάσεις, αλλά όχι με σκοπό την έκφραση γνώμης επί της αποτελεσματικότητας των εσωτερικών δικλίδων του Δήμου. Ο έλεγχος περιλαμβάνει επίσης την αξιολόγηση της καταλληλότητας των λογιστικών πολιτικών που χρησιμοποιήθηκαν και του εύλογου των λογιστικών εκτιμήσεων, που έγιναν από τη διοίκηση, καθώς και την αξιολόγηση της συνολικής παρουσίασης της κατάστασης απογραφής έναρξης.

Πιστεύουμε ότι τα ελεγκτικά τεκμήρια που έχουμε αποκτήσει είναι επαρκή και κατάλληλα για να παράσχουν βάση για την ελεγκτική μας γνώμη.

Γνώμη

Κατά τη γνώμη μας, η κατάσταση απογραφής έναρξης παρουσιάζει εύλογα, από κάθε ουσιώδη άποψη, τη χρηματοοικονομική θέση του Δήμου ΑΒΓ κατά την 31η Δεκεμβρίου 2010, σύμφωνα με τις απαιτήσεις του πλαισίου χρηματοοικονομικής αναφοράς του Π.Δ. 315/1999 που είναι σχετικές με την κατάρτιση αυτής της κατάστασης απογραφής έναρξης.

[Υπογραφή του ελεγκτή]

[Ημερομηνία της έκθεσης του ελεγκτή]

[Διεύθυνση του ελεγκτή]

ΕΚΘΕΣΗ ΑΞΙΟΛΟΓΗΣΗΣ ΤΗΣ ΚΑΤΑΛΛΗΛΟΤΗΤΑΣ ΤΩΝ ΜΕΤΡΩΝ ΠΟΥ ΕΧΕΙ ΛΑΒΕΙ Η  ΧΧΧ  ΤΗΝ 31η ΔΕΚΕΜΒΡΙΟΥ 200X ΣΤΑ ΠΛΑΙΣΙΑ ΤΩΝ ΠΑΡΑΓΡΑΦΩΝ 8 ΚΑΙ 9 (ΑΡΘΡΟ 12) Ν.3606/2007 ΚΑΙ ΤΩΝ ΥΠ’ ΑΡΙΘΜ. 2/452/1.11.2007 (ΑΡΘΡΑ 16-19) ΚΑΙ 1/474/13.6.2008 (ΑΡΘΡΟ 2) ΑΠΟΦΑΣΕΩΝ ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ.

Προς 
το Διοικητικό Συμβούλιο της ΧΧΧ 

Αξιότιμοι κύριοι 

Με την παρούσα επιστολή σας ενημερώνουμε σχετικά με τα αποτελέσματα της εργασίας που μας αναθέσατε  την ΧΧ/ΧΧ/200Χ  με βάση το άρθρο 20 της υπ’ αριθμ. 2/452/1.11.2007 απόφασης της Επιτροπής Κεφαλαιαγοράς με σκοπό την αξιολόγηση της καταλληλότητας των μέτρων που έλαβε η Εταιρεία ΧΧΧ [η Εταιρεία] την 31η Δεκεμβρίου 200Χ, σύμφωνα με τις παραγράφους 8 και 9 του άρθρου 12 του Νόμου 3606/17.08.2007 και των υπ’ αριθμ. 2/452/1.11.2007 (άρθρα 16-19) και υπ’ αριθμ. 1/474/13.6.2008 (άρθρο 2) αποφάσεων της Επιτροπής Κεφαλαιαγοράς, σε σχέση με τη φύλαξη, την κατάθεση και τη χρησιμοποίηση χρηματοπιστωτικών μέσων και κεφαλαίων πελατών, (καθώς και την αποτελεσματικότητα των διαδικασιών της Εταιρείας για τη διασφάλιση των δεδομένων και την πολιτική συνέχειας των λειτουργιών και εργασιών της σε περίπτωση διακοπής των συστημάτων της). ( 

ΓΕΝΙΚΑ
Ο Νόμος 3606/2007 ορίζει στις παραγρ. 8 και 9 του άρθρου 12, ότι : 
«Οι ΑΕΠΕΥ, όταν κατέχουν χρηματοπιστωτικά μέσα που ανήκουν σε πελάτες, λαμβάνουν κατάλληλα μέτρα για να προστατεύουν τα δικαιώματα κυριότητας των πελατών, ιδίως σε περίπτωση αφερεγγυότητας και να αποτρέπουν τη χρησιμοποίηση χρηματοπιστωτικών μέσων πελατών για ίδιο λογαριασμό, εκτός εάν ο πελάτης έχει δώσει τη ρητή συγκατάθεσή του.
Οι ΑΕΠΕΥ όταν κατέχουν κεφάλαια πελατών υποχρεούνται να λαμβάνουν κατάλληλα μέτρα για να προστατεύουν τα συμφέροντα των πελατών, και εκτός από την περίπτωση των πιστωτικών ιδρυμάτων, να μη χρησιμοποιούν κεφάλαια πελατών για ίδιο λογαριασμό». 

Με τις προαναφερόμενες αποφάσεις της Επιτροπής Κεφαλαιαγοράς εξειδικεύονται οι διαδικασίες και οι όροι τήρησης των ανωτέρω διατάξεων ως προς τη φύλαξη, την κατάθεση και χρησιμοποίηση χρηματοπιστωτικών μέσων και κεφαλαίων πελατών των ΑΕΠΕΥ, (καθώς και την αποτελεσματικότητα των διαδικασιών τους για τη διασφάλιση των δεδομένων και την πολιτική συνέχειας των λειτουργιών και εργασιών τους σε περίπτωση διακοπής των συστημάτων τους).(
Διενεργήσαμε την εργασία μας σύμφωνα με το Διεθνές Πρότυπο 3000 (Έργα Διασφάλισης που δεν συνιστούν Έλεγχο ή Επισκόπηση Ιστορικής Οικονομικής Πληροφόρησης) και με βάση τις υπ’ αριθμ. 1/474/13.6.2008 και 2/452/1.11.2007 Αποφάσεις της Επιτροπής Κεφαλαιαγοράς, καθώς και τις σχετικές διατάξεις του Ν.3606/17.8.2007. 
ΕΚΤΑΣΗ ΚΑΙ ΠΡΟΣΕΓΓΙΣΗ ΤΟΥ ΕΡΓΟΥ
Η εργασία μας περιέλαβε τη διεξαγωγή συνεντεύξεων με στελέχη της Εταιρείας, την επισκόπηση καταγεγραμμένων διαδικασιών (όπου αυτές υφίστανται) και βασίσθηκε στις απαιτήσεις  που προκύπτουν από τις παραγράφους 8 και 9  του άρθρου 12 του Ν.3606/2007 και τις προαναφερθείσες αποφάσεις της Επιτροπής Κεφαλαιαγοράς. 


ΣΥΜΠΕΡΑΣΜΑ

Βάσει της διενεργηθείσας εργασίας μας δεν έχει περιέλθει στην αντίληψή μας οτιδήποτε θα μας οδηγούσε στο συμπέρασμα ότι:

α. Οι εσωτερικές δικλίδες της Εταιρείας κατά την 31.12.200Χ δεν είναι αποτελεσματικές από κάθε ουσιώδη άποψη βάσει των προαναφερόμενων αποφάσεων της Επιτροπής Κεφαλαιαγοράς, και 

β. Η Εταιρεία δεν διαθέτει αποτελεσματικές διαδικασίες για τη διασφάλιση των δεδομένων και την πολιτική συνέχειας των λειτουργιών και εργασιών της σε περίπτωση διακοπής των συστημάτων της. (
[Η περίπτωση β περιλαμβάνεται μόνο στην έκθεση που χορηγείται κάθε τρία (3) έτη]

ΠΕΡΙΟΡΙΣΜΟΣ ΧΡΗΣΗΣ 


Η Έκθεση αυτή παρέχεται αποκλειστικά για την πληροφόρηση της Διοίκησης της Εταιρείας σχετικά με την αξιολόγηση της καταλληλότητας των εσωτερικών δικλίδων της, στα πλαίσια των απαιτήσεων που προκύπτουν από τις παραγράφους 8 και 9  του άρθρου 12 του Ν.3606/2007 και από τις προαναφερθείσες αποφάσεις της Επιτροπής Κεφαλαιαγοράς και δεν επιτρέπεται καμία άλλη χρήση εκτός από την κοινοποίησή της. 

(τόπος – ημερομηνία)

Ο/ΟΙ  ΟΡΚΩΤΟΣ/ΟΙ  ΕΛΕΓΚΤΗΣ/ΕΣ  ΛΟΓΙΣΤΗΣ/ΕΣ

…………………………………………

Α.Μ. Σ.Ο.Ε.Λ. ………….

[Ελεγκτική Εταιρεία]

[διεύθυνση]

�:   Αν ο Ελεγκτής διαπιστώσει από τον έλεγχό του ότι η απογραφή έναρξης του Δήμου έχει παραλήψεις ή ανακρίβειες, αναφορικά με την ύπαρξη ή την ορθή αποτίμηση περιουσιακών στοιχείων ή υποχρεώσεων, θα περιλάβει στην έκθεσή του παράγραφο για διαφοροποίηση της γνώμης του (Βάση για γνώμη με επιφύλαξη ή Βάση για αρνητική γνώμη ή Βάση για αδυναμία έκφρασης γνώμης) και θα διαφοροποιήσει, αναλόγως, τη γνώμη του. Εδώ θα πρέπει να συνεκτιμηθεί το γεγονός ότι η Απόφαση του Υπουργού Εσωτερικών, Αποκέντρωσης και Ηλεκτρονικής Διακυβέρνησης Αριθ. Πρωτ.: 74445/29 Δεκεμβρίου 2010, στο άρθρο 3, αναγνωρίζει το ενδεχόμενο λαθών στην απογραφή έναρξης και καθορίζει τον τρόπο μεταγενέστερης διόρθωσης.   


( το εντός παρενθέσεως κείμενο περιλαμβάνεται μόνο στην Έκθεση που χορηγείται κάθε τρία (3) έτη.


( το εντός παρενθέσεως κείμενο περιλαμβάνεται μόνο στην έκθεση που χορηγείται κάθε τρία (3) έτη.


( Η περίπτωση β περιλαμβάνεται μόνο στην έκθεση που χορηγείται κάθε τρία (3) έτη.

